b'\n_START_ARTICLE_\nNederlandske Sprogn\xc3\xa6vn\n_START_SECTION_\nSprogn\xc3\xa6vnsoverenskomsten\n_START_PARAGRAPH_\nI sprogn\xc3\xa6vnoverenskomsten beskrives sprogn\xc3\xa6vnets m\xc3\xa5l s\xc3\xa5dan:_NEWLINE_"Sprogn\xc3\xa6vnets m\xc3\xa5l er at integrere Nederlandene og det nederlandske samfund i Belgien med hensyn til det nederlandske sprog og humaniora i begrebernes videste mening."_NEWLINE_En af den nederlandske sprogn\xc3\xa6vnets opgaver er sprogets stavning, for at varetage denne opgave udgives det som hedder "Het Groene Boekje" (den lille gr\xc3\xb8nne bog). Dens officielle navn er "Woordenlijst Nederlandse taal" (Ordliste for det nederlandske sprog) der ikke er en ordbog som forklarer ordene, men et register. Dette betyder at den ikke angiver ordenes betydninger bortset fra i parentes i en meget kortfattet form, dersom en anden betydning har eller en anden grammatikalsk effekt p\xc3\xa5 ordet. Sidste gennemarbejdede udgave af ordlisten kom i 1995, mens en opdateret version af denne blev udgivet i oktober 2005._NEWLINE_Van Dale-ordbogen er accepteret som den officielle for det nederlandske sprog. De dikke van Dale (den store van Dale) er delt i tre bind, A-I, J-R og S-Z, og opdateres normalt set en gang hvert 7. eller 8. \xc3\xa5r._NEWLINE_Sprogn\xc3\xa6vnet har ingen direkte overenskomstlige institutioner i Europa, positionen den har mellem landene er unik.\n_START_SECTION_\nSurinam\n_START_PARAGRAPH_\n12. december 2003 blev en tilslutningsoverenskomst underskrevet af Nederlandenes dav\xc3\xa6rende statssekret\xc3\xa6r for kultur, Medy van der hen Laan, og Surinams minister for undervisning, Walter Sandriman, i Brussel. I december 2004 blev overenskomsten ratificeret af Surinams parlament, og 12. januar\xc2\xa02005 blev landet officiel sprogn\xc3\xa6vnets tredje medlem.\n_START_SECTION_\n"Prijs der Nederlandse Letteren"\n_START_PARAGRAPH_\nDenne pris blev oprettet i 1956, og deles hvert tredje \xc3\xa5r ud til forfattere og poeter som har nederlandsk som modersm\xc3\xa5l. Siden 1986 er det sprogn\xc3\xa6vnets opgave. Sprogn\xc3\xa6vnets ministerkomite udn\xc3\xa6vner en uafh\xc3\xa6ngig jury som tilkender prisen.\n_START_SECTION_\nLitteraturhistorie\n_START_PARAGRAPH_\n23. februar 2006 blev det f\xc3\xb8rste (middelalderen) og sidste bind (1945\xe2\x80\x932005) af en ny ni-binds litteraturhistorie for Nederlandsk litteratur givet til kronprinsesserene\xc2\xa0M\xc3\xa1xima af Nederland og Mathilde af Belgien. V\xc3\xa6rket er skrevet under tilsyn af sprogn\xc3\xa6vnet.'